Για τα υπόλοιπα αθλητικά τμήματα του συλλόγου, δείτε: ΤΣΣΚΑ Μόσχας.  

Η **ΠΜΚ ΤΣΣΚΑ Μόσχας** (ρώσικα: ПБК ЦСКА Москва, αγγλικά: *PBC CSKA Moscow*) είναι ρώσικη ομάδα καλαθοσφαίρισης, που συχνά αποκαλείται «Κόκκινος Στρατός» λόγω σχέσης στο παρελθόν με το σοβιετικό στρατό. Αποτελεί τμήμα του "Κεντρικού Αθλητικού Συλλόγου του Στρατού" (ΤΣΣΚΑ) Μόσχας. Η ΤΣΣΚΑ έχει ακόμα τμήματα ποδοσφαίρου, βόλεϊ, χάντμπολ, υδατοσφαίρισης κλπ. Το 1999 το τμήμα καλαθοσφαίρισης ιδιωτικοποιήθηκε.Μετά τον πόλεμο ανάμεσα στην Ρωσία και την Ουκρανία πλέον δεν συμμετέχει στην euroleague

Ιστορία
-------

Η ΤΣΣΚΑ Μόσχας έχει να επιδείξει μακρά ιστορία επιτυχιών. Κατέκτησαν το Κύπελλο Πρωταθλητριών, πρόδρομο της σημερινής Ευρωλίγκα, το 1961, το 1963, το 1969 και το 1971˙ κέρδισαν το σοβιετικό πρωτάθλημα 24 φορές, καθώς και το ρώσικο τίτλο 9 συνεχόμενες φορές από το 1992 έως το 2000, και 5 συνεχόμενες κατά το διάστημα 2003 με 2007. Η ομάδα της ΤΣΣΚΑ είχε επίσης φτάσει στο Φάιναλ Φορ της Ευρωλίγκα το 1996, το 2003, το 2004 και το 2005, πριν κατακτήσει τον τίτλο το 2006 και το 2008. Επίσης, έφθασε στο Φάιναλ Φορ της Σουπρολίγκα το 2001 και της Ευρωλίγκα το 2007, όπου στον τελικό ηττήθηκε από τον Παναθηναϊκό με 93-91.

Η ομάδα της σεζόν 2004-2005 έγινε η πρώτη στην ιστορία της Ευρωλίγκα που πέρασε αήττητη από την κανονική φάση των ομίλων, ενώ πριν το Φάιναλ Φορ του τουρνουά είχε ηττηθεί μόνο από την Μπαρτσελόνα. Τελικά όμως, η ΤΣΣΚΑ δεν τα κατάφερε στα ημιτελικά στην έδρα της εναντίον της Τάου Θεράμικα και του Παναθηναϊκού στον αγώνα για την τρίτη θέση. Αυτό τους έστειλε στο δεύτερο γκρουπ δυναμικότητας στην κλήρωση της Ευρωλίγκα, παρόλο που ολοκλήρωσαν τη συμμετοχή τους στο πρωτάθλημα αυτό με το καλύτερο ρεκόρ. Την ίδια χρονιά, αν και έχασαν έναν αγώνα στους τελικούς του ρωσικού πρωταθλήματος, στέφθηκαν ξανά πρωταθλητές.

Το 2006, η ΤΣΣΚΑ προκρίθηκε στους 16 της Ευρωλίγκα τερματίζοντας τρίτη στον όμιλό της. Ήρθε πρώτη στον όμιλο που ανήκε κατά τη φάση των 16 και έφτασε στο Φάιναλ Φορ, νικώντας την τούρκικη Εφές Πίλσεν. Στα ημιτελικά πέρασε νικηφόρα από το εμπόδιο της Μπαρτσελόνα πριν να ελέγξει, εν τέλει, την δυνατή επίθεση της Μακάμπι την 30η Απριλίου, με σκορ 73-69 στον τελικό της Πράγας. Αυτή ήταν και η πρώτη φορά που κέρδισαν την Ευρωλίγκα μετά από 35 χρόνια, με MVP του Φάιναλ Φορ τον Θοδωρή Παπαλουκά.

Από το 2014 μέχρι το 2022 προπονητής της ομάδας ήταν ο Έλληνας Δημήτρης Ιτούδης. Η ΤΣΣΚΑ Μόσχας κατέκτησε ακόμα δυο Ευρωλίγκες το 2016 και το 2019, και ήταν σταθερά στο Φάιναλ Φορ από το 2012 μέχρι το 2021, ενώ έχει αγωνιστεί στον τελικό της διοργάνωσης το 2012 δίχως να κερδίσει. Επίσης έχει κερδίσει έντεκα φορές την VTB Λίγκα. Το 2020, έγινε η πρώτη ομάδα που έσπασε το φράγμα των 500 αγώνων στην Ευρωλίγκα.

Στις 18 Φεβρουαρίου 2022, αποβλήθηκε από την Ευρωλίγκα λόγω της ρώσικης εισβολής στην Ουκρανία. Η αποβολή της ίσχυσε και τη σεζόν 2022-23.

Στην ΤΣΣΚΑ Μόσχας έχουν αγωνιστεί σημαντικοί αθλητές της καλαθοσφαίρισης όπως οι Σεργκέι Μπέλοφ, Ρίμας Κουρτινάιτις, Βλαντιμίρ Τκατσένκο, Αλεξάντερ Βολκώφ, Αντρέι Κιριλένκο, Τζέι Αρ Χόλντεν, Θοδωρής Παπαλουκάς, Ματίας Σμόντις, Βίκτορ Χριάπα, Ραμούνας Σισκάουσκας, Μίλος Τεόντοσιτς, Ναντό ντε Κολό, Ουίλ Κλάιμπερν, Κάιλ Χάινς και Αλεξέι Σβεντ καθώς και προπονητές όπως οι Αλεξάντερ Γκομέλσκι, Ντούσαν Ίβκοβιτς, Έτορε Μεσίνα κ.α.

Έμβλημα
-------

Το έμβλημα του συλλόγου έχει εξελιχθεί με το πέρασμα του χρόνου. Το 2000, έπειτα από την ιδιωτικοποίηση του τμήματος καλαθοσφαίρισης, το λογότυπο αποτελούνταν από τα αρχικά «CSKA» με φόντο μία μπάλα και μια μπασκέτα. Την περίοδο 2002–2003 χρησιμοποιήθηκε ένα νέο λογότυπο σε μορφή ασπίδας που εμπεριείχε τα αρχικά «CSKA» και μία μπάλα μπάσκετ, έχοντας στην κορυφή ένα αστέρι, ενώ την επόμενη περίοδο τροποποιήθηκε ελαφρώς. Το 2017, ένα νέο λογότυπο με παρόμοια στοιχεία που όμως εμφάνιζε ένα μέρος μόνο της μπάλας μπάσκετ, αντικατέστησε το προηγούμενο.

Τίτλοι
------

### Εγχώριοι

* **Πρωταθλήματα Σοβιετικής Ένωσης (24)** :

1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990

* **Πρωταθλήματα Ρωσίας (26)**:

1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019 

* **Κύπελλα Σοβιετικής Ένωσης (3)**: 1972, 1973, 1982

* **Κύπελλα Ρωσίας (4)**: 2005, 2006, 2007, 2010

### Διεθνείς

* **Πρωτάθλημα Ευρώπης - Ευρωλίγκα (8)**: 1961, 1963, 1969, 1971, 2006, 2008, 2016, 2019

* **Φιναλίστ Ευρωλίγκα (6)**: 1965, 1970, 1973, 2007, 2009, 2012
* **3η θέση Ευρωλίγκα** **(8):** 1966, 1977, 1996, 2004, 2010, 2013, 2015, 2017
* **4η θέση Ευρωλίγκα** **(7):** 1983, 1985, 2001, 2003, 2005, 2014, 2018
* **Φάιναλ Φορ Ευρωλίγκας** **(20):** 1966, 1996, 2001, 2003, 2004, 2005, 2006, 2007, 2008, 2009, 2010, 2012, 2013, 2014, 2015, 2016, 2017, 2018, 2019, 2021

* **North European Basketball League (1)**: 2000

* **VTB Λίγκα (11)**: 2009, 2010, 2012, 2013, 2014, 2015, 2016, 2017, 2018, 2019, 2021

* **Triple Crowns (1)**: 2006

Παίκτες
-------

### Σύνθεση 2022-2023

| **Σύνθεση ΤΣΣΚΑ Μόσχας** |
| --- |
| **Παίκτες** | **Τεχνικοί** |
| 

| Θέση | # | Εθν. | Όνομα | Ύψ. | Βά. | Ηλικία |
| --- | --- | --- | --- | --- | --- | --- |
| 3.5 !F | 0 | RUS ! | Ρουζέντσεφ, Σαμσόν | 2.01 m | 92 kg | &0000000000000022.00000022 – 23 Σεπτεμβρίου 2001 (2001-09-23) |
| 1.0 !PG | 2 | USA ! | Γουέρ, Κάσπερ | 1.78 m | 79 kg | &0000000000000034.00000034 – 17 Ιανουαρίου 1990 (1990-01-17) |
| 1.5 !G | 4 | RUS ! | Ντιμιτρίεβιτς Κομένκο, Αλεξάντερ | 1.92 m | 85 kg | &0000000000000025.00000025 – 25 Ιανουαρίου 1999 (1999-01-25) |
| 1.5 !G | 7 | RUS ! | Ούχοφ, Ιβάν | 1.93 m | 76 kg | &0000000000000028.00000028 – 11 Σεπτεμβρίου 1995 (1995-09-11) |
| 3.5 !F | 11 | RUS ! | Αντόνοφ, Σεμέν | 2.02 m | 104 kg | &0000000000000034.00000034 – 18 Ιουλίου 1989 (1989-07-18) |
| 5.0 !C | 17 | GER ! | Βόιτμαν, Γιόχανες | 2.14 m | 115 kg | &0000000000000031.00000031 – 30 Σεπτεμβρίου 1992 (1992-09-30) |
| 5.0 !C | 33 | SER ! | Μιλουτίνοφ, Νίκολα | 2.13 m | 116 kg | &0000000000000029.00000029 – 30 Δεκεμβρίου 1994 (1994-12-30) |
| 3.5 !F | 41 | RUS ! | Κουρμπάνοφ, Νικίτα **(C)** | 2.03 m | 109 kg | &0000000000000037.00000037 – 5 Οκτωβρίου 1986 (1986-10-05) |
| 2.0 !SG | 91 | RUS ! | Σβεντ, Αλεξέι | 1.98 m | 86 kg | &0000000000000035.00000035 – 16 Δεκεμβρίου 1988 (1988-12-16) |

 | Προπονητής* Εμίλ Ραΐκοβιτς

Βοηθοί προπονητή* Αντόν Γιουντίν

Γυμναστές* Ευγκένι Μπούριν

Φυσιοθεραπευτές* Άσκερ Μπάρκο

Διευθυντής ομάδας* Βασίλι Κοζλόβτσεφ

---

Υπόμνημα* **(C)** Αρχηγός
* Injured Τραυματίας

---

Σύνθεση  Ενημέρωση: 20 Ιουνίου 2022  |

### Διάγραμμα ομάδας


| Θέση | Αρχικοί 5 | Πάγκος 1 | Πάγκος 2 | Πάγκος 3 |
| --- | --- | --- | --- | --- |
| C | **Νίκολα Μιλουτίνοφ** | Γιοχάνες Βόιτμαν |  |  |
| PF |  |  |  |  |
| SF |  | Νικίτα Κουρμπάνοφ | Σεμέν Αντόνοφ | Σαμσόν Ρουζέντσεφ |
| SG | **Αλεξέι Σβεντ** | Μάριους Γκριγκόνις |  | Ιβάν Ούχοφ |
| PG |  |  |  | Αλεξάντερ Ντιμιτρίεβιτς Κομένκο |

Παραπομπές
----------

1. ↑  Ιδιωτικοποιήθηκε η ΤΣΣΚΑ Μόσχας rizospastis.gr
2. ↑  «Έγραψε ιστορία η ΤΣΣΚΑ! (pic)». *SDNA*. 12 Νοεμβρίου 2020. Ανακτήθηκε στις 12 Νοεμβρίου 2020.
3. ↑  Group), Radiotileoptiki S. A. (OPEN Digital (1 Ιανουαρίου 1980). «Οριστικά αποβλήθηκαν οι ρωσικές ομάδες απ' την Euroleague - Πώς διαμορφώνεται η βαθμολογία». *ΕΘΝΟΣ*. Ανακτήθηκε στις 16 Ιουνίου 2022.
4. ↑  «Euroleague: Χωρίς ρωσικές ομάδες και τη νέα σεζόν, wild cards σε Παρτίζαν και Βαλένθια». *www.sport24.gr*. Ανακτήθηκε στις 16 Ιουνίου 2022.
5. ↑  Бренд побед. Новые черты cskabasket.com
6. ↑  БК ЦСКА представил новый логотип. ФОТО sport.ru

Εξωτερικοί σύνδεσμοι
--------------------

* Επίσημος ιστότοπος